Hotuna: Kalli yadda aka gudanar da bukin karamar Sallah a garin Bauchi ▷ Legit.ng
11 months ago 134 views by Sani Hamza Funtua
A jihar Bauchi, kamar kowacce shekara an gudanar da bukin karamar Sallah. A wannan shekarar ma, bukukuwan Sallar sun fara ne jim kadan bayan isowar mai martaba Sarkin Bauchi, Dr. Rilwanu Sulaiman Adamu da kuma gwamnan jihar, Sanata Bala Muhammad (Kauran Bauchi) a fadar Sarkin da ke Bauchi.
Kamar kowacce shekara, tsarin hawan Sallar a jihar Bauchi bai faye sauyawa ba, ana hawan ne a tsarin tawaga bayan tawaga, amma dai, tawagar maharba ke fara baje kolinsu, ta hanyar harbe harben bindiga tun daga isowar Sarki fadar daga masallaci.
KARANTA WANNAN: Buhari zai cika alkawaran da ya daukar ma yan Najeriya – IBB ya bayar da tabbaci
Kusan kowacce tawaga ta mahaya dokuna ko matafiya a kasa, na karkashin wani mai rike da sarautar gargajya a jihar, walau Hakimi, mai Gunduma, mai Littafi ko kuma Dagaci. Gaba daya tawagar na jerawa ne, yayin da ta farko ta shiga ta kai caffa ga sarki, za ta fita domin baiwa tawagar da ke binta baya damar shiga, haka dai har kusan tawaga 50 su kammala kai gaisuwa.
Duba hotunan hawan sallar a kasa:
Hotuna: Gwamna Bala Muhammad tare da Sarkin Bauchi, Rilwanu
Hotuna: Sabon gwamnan jihar Bauchi, Sanata Bala Muhammad
Hotuna: Tawagar Madakin Basuchi hakimin Kasar Ganjuwa
Hotuna: Masu busa kakaki
Hotuna: Tawagar Wakilin birnin Bauchi
Hotuna: Tawagar Baraden Bauchi
Hotuna: Wata tawaga yayin kai caffa ga Sarki da Gwamna
Hotuna: Sarkin Bauchi, yana dagawa masu hawan sallah hannu
Hakika akwai kayartawa da annashuwa, kallon hawan Sallah a jihar Bauchi, za ka ga kowa cikin ado, a saman dokuna ko a kafa. Yayin da su kuma jami'an tsaro ke safa da marwa ko ina domin tabbatar da tsaro ga al'ummar da ke kallon hawan sallar.
14 hours ago 28366 views
5 hours ago 5022 views
19 hours ago 41041 views
6 hours ago 27501 views
10 hours ago 14706 views
9 hours ago 14129 views
5 hours ago 16969 views
Tirkashi: An gano wasu makudan miliyoyin da Abacha ya boye a Amurka